на брутните загуби, общият размер на възстановените загуби и „корекциите за загуби, свързани с предходни отчетни периоди“, отчетени в колони 010—070.
 „Максималната единична загуба“, отчетена в колона 080, представлява максималната единична загуба в рамките на една група дейност и съответства на максималната стойност на „максималните единични загуби“, отчетени в колони 010—070, при условие че институцията е установила вида събитие за всички загуби.
 За сбора от петте най-големи загуби, в колона 080 се отчита сборът от петте най-големи загуби в рамките на една група дейност.
 090—100
 ПОЯСНЯВАЩА ПОЗИЦИЯ: ПРАГ ПРИЛАГАН ПРИ СЪБИРАНЕ НА ДАННИ
 Институциите отчитат в колони 090 и 100 минималните прагове за загуби, които използват за събиране на данни за вътрешни загуби съгласно член 322, параграф 3, буква в), последното изречение от РКИ.
 Ако институцията прилага само един праг за всяка група дейност, тя попълва само колона 090.
 Когато в рамките на една и съща регулаторна група дейност се прилагат различни прагове, се попълва и най-високият приложим праг (колона 100).
 Редове
 010—880
 ГРУПИ ДЕЙНОСТИ: КОРПОРАТИВНИ ФИНАНСИ, ТЪРГОВИЯ И ПРОДАЖБИ, БРОКЕРСТВО НА ДРЕБНО, ТЪРГОВСКО БАНКИРАНЕ, БАНКИРАНЕ НА ДРЕБНО, ПЛАЩАНИЯ И СЕТЪЛМЕНТ, АГЕНТСКИ УСЛУГИ, УПРАВЛЕНИЕ НА АКТИВИ, КОРПОРАТИВНИ ПОЗИЦИИ
 За всяка група дейности съгласно определението в член 317, параграф 4, таблица 2 от РКИ, включително допълнителната група дейности „корпоративни позиции“, посочена в член 322, параграф 3, буква б) от РКИ, и за всеки вид събитие, институцията отчита следната информация в зависимост от вътрешните прагове: броя на събитията (нови събития), брутния размер на загубите (нови събития), броя на събитията, подлежащи на корекции за загуби, корекциите за загуби, свързани с предходни отчетни периоди, максималната единична загуба, сбора на петте най-големи загуби, общия размер на пряко възстановените загуби и общия размер на възстановяванията от застраховане и други механизми за прехвърляне на риска.
 За събитие с реализирана загуба, което засяга повече от една група дейности, „брутният размер на загубата“ се разпределя сред всички засегнати групи дейности.
 Институциите, които изчисляват своите капиталови изисквания съгласно BIA, могат да отчитат в колони 910—980 единствено загубите, за които групата дейност не е установена.
 010, 110, 210, 310, 410, 510, 610, 710, 810
 Брой събития (нови събития)
 Броят събитията е броят на случаите на реализиране на операционен риск, за които са били осчетоводени брутни загуби през съответния отчетен период.
 Броят събитията се отнася за „новите събития“, т.е. случаи на реализиране на операционен риск,
 i)
 „осчетоводени за първи път“ през отчетния период; или
 ii)
 „осчетоводени за първи път“ през предходен отчетен периода, ако събитието не е било включено в предходни надзорни отчети, например защото е било определено като случай на реализиране на операционен риск през текущия отчетен период или защото натрупаната загуба, относима към това събитие (т.е. първоначалната загуба плюс/минус всички корекции за загуби, извършвани през предходни отчетни периоди), е надвишила едва през текущия отчетен период прага за събирането на вътрешни данни.
 Към „нови събития“ не спадат случаите на реализиране на операционен риск, „осчетоводени за първи път“ през предходен отчетен период, които вече са били включени в предходни надзорни отчети.
 020, 120, 220, 320, 420, 520, 620, 720, 820
 Брутен размер